বিকেলে গ্রেফতার। আর রাতেই ছাড়া পেয়ে গেলেন এসএসকেএমের দালাল চক্রের মূল পাণ্ডা হিসেবেই পরিচিত রাজেন মল্লিক। কয়েকদিন ধরেই এসএসকেএমে দালাল চক্রের বিরুদ্ধে অভিযানে নেমেছে পুলিস। দুজন গ্রেফতারও হয়। এরপর গতকাল পুলিস গ্রেফতার করে হাসপাতালেরই প্রভাবশালী চতুর্থ শ্রেণির কর্মী রাজেন মল্লিককে। রাজেনকে গ্রেফতারের কথা ঘোষণাও করেন  কলকাতা পুলিসের ভারপ্রাপ্ত গোয়েন্দাপ্রধান বিশাল গর্গ।  তবে প্রোগ্রেসিভ এমপ্লয়িজ ইউনিয়নের সেক্রেটারি রাজেনকে গ্রেফতারের পরই সুপার-ডিরেক্টরের ঘরের সামনে বিক্ষোভে দেখান গ্রুপ ডি কর্মীরা।
 ওয়েব ডেস্ক: বিকেলে গ্রেফতার। আর রাতেই ছাড়া পেয়ে গেলেন এসএসকেএমের দালাল চক্রের মূল পাণ্ডা হিসেবেই পরিচিত রাজেন মল্লিক। কয়েকদিন ধরেই এসএসকেএমে দালাল চক্রের বিরুদ্ধে অভিযানে নেমেছে পুলিস। দুজন গ্রেফতারও হয়। এরপর গতকাল পুলিস গ্রেফতার করে হাসপাতালেরই প্রভাবশালী চতুর্থ শ্রেণির কর্মী রাজেন মল্লিককে। রাজেনকে গ্রেফতারের কথা ঘোষণাও করেন  কলকাতা পুলিসের ভারপ্রাপ্ত গোয়েন্দাপ্রধান বিশাল গর্গ।  তবে প্রোগ্রেসিভ এমপ্লয়িজ ইউনিয়নের সেক্রেটারি রাজেনকে গ্রেফতারের পরই সুপার-ডিরেক্টরের ঘরের সামনে বিক্ষোভে দেখান গ্রুপ ডি কর্মীরা। কর্মবিরতিরও হুঁশিয়ারি দেন তাঁরা। আসরে নামেন মন্ত্রী অরূপ বিশ্বাস।  বিক্ষোভকারীদের সঙ্গে কথা বলেন তিনি। আলোচনা করেন সুপার-ডিরেক্টরের সঙ্গেও। রাতে অবশ্য বয়ান পাল্টে যায় পুলিসের। গোয়েন্দাপ্রধান জানান, অনিয়মের অভিযোগ পাওয়ার পর রাজেনকে লালবাজারে ডেকে পাঠানো হয়। জিজ্ঞাসাবাদের পরে ছেড়ে দেওয়া হয়েছে। ছাড়া পাওয়ার পরই রাজেন মল্লিকের হুমকি, পুলিসি অভিযানের প্রতিবাদে আজ সুপারের ঘরের সামনে বিক্ষোভ দেখাবেন তিনি।